# Avaarin kieli

### Wikipedia

Avaari
Muu nimi |
Omakielinen nimi | Авар (Avar)
Englanti | Avar, Avaric
Ranska | avar
Tiedot
Alue | Dagestan, Azerbaidžan
Virallinen kieli | Dagestan
Puhujia | 650 000
Sija | ei sadan suurimman joukossa
Kirjaimisto | kyrillinen
Kielenhuolto |
Kielitieteellinen luokitus
Kielikunta | dagestanilaiset kielet
Kieliryhmät | avaarilaiskielet pohjoisavaarilaiskielet
Kielikoodit
ISO 639-1 | av
ISO 639-2 | ava
SIL | AVR
Ohje

Avaari on dagestanilaisen kielikunnan avaarilaiskieliin kuuluva avaarien puhuma kieli. Avaaria puhutaan pääasiassa Dagestanin itä- ja eteläosassa (605 000), jota kutsutaan Avariaksi, sekä Zakatalan alueella Azerbaidžanissa. Pienempiä määriä avaarin kielistä väestöä asuu Tšetšeniassa, Kalmukiassa (2 300), muualla Venäjällä, Georgiassa, Kazakstanissa, Jordaniassa ja Marmaranmeren alueella Turkissa (10 000). Avaarin kieltä puhuu äidinkielenään noin 650 000 ihmistä.

## [muokkaa] Asema

Avaari on yksi Dagestanin virallisista kielistä, jossa sitä käyttävät avaarien lisäksi myös eräät muut etniset ryhmät keskinäisessä kanssakäymisessään.

## [muokkaa] Murteet

Avaarin kielessä on kaksi päämurreryhmää: pohjoinen ja eteläinen. Pohjoisen murreryhmän murteita ovat muun muassa khunzakh, kazbek, gunib ja gumbet. Eteläisiä murteita ovat muun muassa andalal, gidatl’, antsukh, tšaroda, tlyarata, kumada ja kunta. Avaarin kirjakieli perustuu pohjoismurteisiin, pääasiassa hunzahin murteeseen, jota puhutaan Avarian pääkaupungin Hunzahin ympäristössä.

## [muokkaa] Kirjoitusmenetelmä

Avaarin kieltä on kirjoitettu 1400-luvulta lähtien. Tuolloin käytettiin vanhaa georgialaista kirjaimistoa. Avaarin kirjoitusjärjestelmä muuttui 1600-luvulla, jolloin siirryttiin käyttämään arabialaista kirjaimistoa, joka tunnettiin nimellä ajam. Neuvostoliiton kielipolitiikka johti siihen, että 1928 arabialainen ajam korvattiin latinalaisella kirjaimistolla. Latinalaisesta kirjaimistoa ei kuitenkaan ehditty käyttää kauaa, sillä jo 1938 siirryttiin käyttämään kyrillistä kirjaimistoa. Avaarin kyrillinen kirjaimisto pohjautuu venäjän kyrilliseen kirjaimistoon, mutta siihen on lisätty lisäkirjain palotška (Ӏ).

## [muokkaa] Tunnettuja avaarinkielisiä

Tunnetuin avaarinkielinen henkilö on Dagestanin kansallisrunoilija Rasul Gamzatov (kuoli 3.11.2003). Hänen tuotantoaan on käännetty venäjäksi.

## [muokkaa] Esimerkkejä avaarin kielestä

kiwe hit'inaw was unew wugew = "Minne pieni poika on menossa?"

hez nux habuleb bugo = "He rakentavat tietä."

## [muokkaa] Aiheesta muualla

- Wikipedia. Avaarinkielinen Wikipedia
- Avaarin kirjoitusjärjestelmä
- Avaarin aakkoset

Dagestanilaiset kielet
aguli | ahvahi | andi | artši | avaari | bagval | bežta | botlih | buduhi | dargva | dido | godoberi | hinalug | hinuhi | hunzibi | hvarši | karata | krytsi | laki | lezgi | rutuli | tabasarani | tindi | tšahuri | tšamalali | udi

Haettu osoitteesta http://fi.wikipedia.org../../../a/v/a/Avaarin_kieli.html

Luokat: Dagestanin kielet | Venäjän kielet | Azerbaidžanin kielet | Kalmukian kielet | Dagestanilaiset kielet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Авар
- Bahasa Melayu
- Brezhoneg
- Deutsch
- English
- Español
- 한국어
- 日本語
- Polski
- Русский